તેમણે હિસાબમાં કહ્યું કે, 750 કરોડનો મતલબ છે કે રૂ. 1000ની નોટના 40,000 પેકેટ અને રૂ. 500ના 80,000 પેકેટ. આ રીતે 500 અને 1000ના અંદાજીત સવાલાખ પેકેટ્સ થાય છે. સવાલાખ પેકેટ ગણવા માટે અંદાજીત 500-800 કેશિયર અને તેટલી જ મશીન જોઈએ. જોકે સહકારી બેન્કો પાસે આટલી સુવિધા નથી હોતી. 190 બ્રાન્ચના હિસાબથી અંદાજીત 4 કરોડ પ્રતિ બ્રાન્ચ હોય છે જે સહકારી બેન્કોમાં શક્ય નથી. શું અમદાવાદની એડીસી બેન્ક પાસે 500થી 800 કેશિયર અને મશીન છે. આટલા દિવસોમાં અંદાજ લગાવીએ તો 150 કરોડ રોજ જમા કરવામાં આવ્યા હશે ત્યાં. નોટ ગણવાની આટલી મશિનો તે સમયે ત્યાં હતી? મોટા ભાગે સામાન્ય બેન્કોમાં પણ ઘણી શાખાઓમાં હોતી નથી પણ આ તપાસનો વિષય હોવો જોઈએ. દાવા સાથે આપણે કશું જ કહી શકતા નથી આ બધું તો તપાસનો વિષય છે.